Document ID: 32005R1522

UREDBA KOMISIJE (ES) št. 1522/2005
z dne 20. septembra 2005
o spremembi Uredbe (ES) št. 1384/2005 glede količine iz stalnega javnega razpisa za izvoz ječmena iz zalog madžarske intervencijske agencije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
ob upoštevanju naslednjega:
(1)
Uredba Komisije (ES) št. 1384/2005 (2) je odprla stalni javni razpis za izvoz 94 608 ton ječmena iz zalog madžarske intervencijske agencije.
(2)
Na podlagi Uredbe Komisije (ES) št. 923/2005 (3) se je madžarska intervencijska agencija obvezala, da bo portugalski intervencijski agenciji zagotovila 40 000 ton ječmena zaradi pomanjkanja krme za živino na Portugalskem. Zaradi te obveze del količin ni več na voljo za izvoz. Zato je Madžarska obvestila Komisijo, da namerava njena intervencijska agencija spremeniti količino, razpisano na javnem razpisu za izvoz. Ob upoštevanju te zahteve, razpoložljivih količin in položaja na trgu je treba spremeniti največjo količino iz stalnega javnega razpisa, ki ga je odprla Uredba (ES) št. 1384/2005.
(3)
Uredbo (ES) št. 1384/2005 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Uredbe (ES) št. 1384/2005 se nadomesti z naslednjim:
„Člen 2
Javni razpis zadeva največjo količino 60 323 ton ječmena za izvoz v vse tretje države razen v Albanijo, Bolgarijo, Kanado, Hrvaško, Nekdanjo jugoslovansko republiko Makedonijo, Bosno in Hercegovino, Združene države Amerike, Lihtenštajn, Mehiko, Romunijo, Srbijo in Črno goro (4) ter Švico.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. septembra 2005

Labels: 3
18
17